Rósa Björk Brynjólfsdóttir , þingmaður Vinstri grænna og varaformaður utanríkismálanefndar , hefur kallað eftir því að Guðlaugur Þór Þórðarson utanríkisráðherra komi sem fyrst á fund utanríkismálanefndar þingsins til að ræða ástandið milli Írans og Bandaríkjanna . Þetta kemur fram í stöðuuppfærslu á Facebook-síðu þingmannsins . Þá vill hún að á fundinum verði rædd áhrif gagnkvæmra árása á svæðið , hvaða stefnu og sýn íslensk stjórnvöld hafi á málið , mögulega framvindu og þá áhrif . Enn fremur hvort utanríkisráðherra hafi verið í samskiptum við bandarísk stjórnvöld eða önnur stjórnvöld vegna árásarinnar á hershöfðingjann Qassem Suleimani , og þá hver þau samskipti hafi verið . Auglýsing Ísland verður að taka afdráttarlausa afstöðu „ Nýtt ár sem byrjar með gagnkvæmum árásum og hótunum milli Bandaríkjanna og Írans veldur ugg og óvissu um afleiðingar stórkarlalegra upphrópana . Þetta er ekki einfaldur leikur karla sem fela sig á bakvið Twitter , heldur snýst um líf venjulegs fólks sem verður alltaf mest fyrir barðinu á öllu stríðsbrölti , “ skrifar Rósa Björk . Þá telur hún að Ísland verði að taka afdráttarlausa afstöðu gegn hótunum um stríð og hernaðarárásum á svæðinu , svæði þar sem viðkvæmt stjórnmalaástand geti breyst í púðurtunnu á skömmum tíma með tilheyrandi afleiðingum . „ Líka á utanríkisstefnu Íslands eins og við þekkjum af biturri reynslu . Og alveg sérstaklega þegar æðsti valdamaður Bandaríkjanna er jafn óáreiðanlegur , hvatvís og ótraustur og raunin er núna , “ skrifar hún . Nýtt ár sem byrjar með gagnkvæmum árásum og hótunum milli Bandaríkjanna og Írans veldur ugg og óvissu um afleiðingar ... Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .